Lopare - Wikipedia

# Lopare

### Sa Wikipedije, slobodne enciklopedije

Lopare su općina i naselje u sjeveroistočnom dijelu Bosne i Hercegovine, koje poodavno dobija izgled i znamenja grada. Lopare se nalaze u živopisnom krajoliku, gdje planina Majevica prelazi sa svojih visova ka ravnici, Semberiji i Posavini. Lopare su oduvijek bile centar tog dijela Podmajevice, a danas imaju sve mogućnosti da postanu grad koji u ekološki zdravoj sredini, može biti značajno privredno, zdravstveno i turističko središte tog dijela Bosne i Hercegovine.

## [izmijeni] Historija

Prema jednoj legendi ime općine Lopare potiče od drvene alatke slične lopati - drevnog lopara, za stavljanje tijesta u pekaru i vađenje hljeba, koje je nekada u tom mjestu izrađivao čuveni majstor. Druga legenda kaže da su Lopare dobile ime po stanovnicima koji su živjeli na tom području i često se tukli, što se u žargonu kaže "lopali".

O prošlosti Lopara nema mnogo pouzdanih podataka. Prvi podaci o naselju potiču iz druge polovine osamnaestog vijeka, jer su na tom području bili konaci, a građeni su na raskrsnici puteva i služili za odmaranje trgovačkih i drugih karavana. Područje oko rijeke Gnjice se počinje širiti, stvara se njena dolina, što je bilo povoljno za razvoj domaćinstava na ovom prostoru.

Ostaci nadgrobnih spomenika bosanskih heretika (kako su ih historičari nazivali: bogumila) ili nekadašnjih pripadnika Crkve bosanske (stećaka) su veoma prisutni na području općine. Najviše ih je (čak 30) na tromeđi između Tobuta, Labucke i Vukosavaca. Prema arheološkim nalazima, tvrdi se da je u ovom kraju bilo i ilirsko naselje, još prije 2600 godina, što odgovara srednjem željeznom dobu.

Početak komunalne izgradnje vezuje se za period austrougarske vladavine (1878-1918) kada je izgrađena zgrada današnjeg općinskog suda (ranije je to bila žandarmerijska stanica) i oba puta koji vezuju Lopare sa susjednim općinama.

## [izmijeni] Geografija

Površina općine zauzima 280 kvadratnih kilometara, sa 16.828 stanovnika u 4.704 domaćinstva. Naseljenost po kvadratnom kilometru je danas 60,1 stanovnik ili 3,58 domaćinstva. Ova općina se graniči sa općinama Ugljevik, Bijeljina, Teočak, Sapna, Srebrenik, Tuzla i Čelić i Brčko.

## [izmijeni] Vanjski linkovi

- Lopare Online

Preuzeto sa: "http://bs.wikipedia.org../../../l/o/p/Lopare.html"

Kategorije: Općine Bosne i Hercegovine

##### Views

- Članak
- Razgovor
- Trenutna verzija

##### Pretraga

##### Drugi jezici

- English
- Hrvatski
- Srpskohrvatski / Српскохрватски
- Српски / Srpski